I Jornada Cultural de la Falla Maria Ros-Sant Tomàs
2025-07-24

La Falla Maria Ros-Sant Tomàs de Burjassot ja ho té tot preparat per a viure diumenge que ve 31 de gener una jornada diferent per a la seua comissió fallera, ja que celebrarà la seua I Jornada Cultural en la qual les activitats se succeiran a partir de les 10 del matí al costat de la Plaça de les Palmeres, molt pròxima al casal. Una jornada en la qual compta amb la col·laboració de l’Ajuntament de Burjassot, a través de la Regidoria de Falles, dirigida per Estefanía Ballesteros.

En aquesta jornada, la comissió ha organitzat tallers, el concurs de pintura ràpida i la seua I Jornada Animalista en la qual no faltarà el concurs de mascotes, la desfilada de gossos en adopció i l’exhibició de la Unitat Canina de la Policia Local de Burjassot (URCO), tot açò a partir de les 10.45 hores. Aproximadament a les 13.45 hores es farà lliurament dels premis de la desfilada.

En el cas del Concurs de Pintura Ràpida hi haurà tres categories, adulta, per a majors de 18 anys, júnior, de 9 a 17 anys, i infantil, de 0 a 9 anys. Les inscripcions, gratuïtes, poden realitzar-se en el casal de la falla els dimarts, a través del Facebook de la comissió, Falla María Ros o per correu electrònic, comunicacionmariaros@gmail.com fins al dijous 28 de gener. Els premis i les bases del concurs poden consultar-se en el Facebook de la falla. En el concurs col·labora també Pinturas R. Vidal i la inscripció també pot realitzar-se a través del seu web, www.rvidal.es.